Social Media and Political Representation (SoMeRep)
Independent Research Fund Denmark
Københavns Universitet
Sociale medier har ændret rammerne for den politiske dialog og bruges i stigende grad af både politikere og borgere til at diskutere politik. Med udgangspunkt i de nyeste metoder indenfor social datavidenskab undersøger projektet, hvad den øgede brug af sociale medier betyder for den demokratiske debat og uligheder i demokratisk repræsentation i tre lande: Danmark, Storbritannien og USA. Det undersøger bl.a., om der er forskelle i, hvilke grupper af borgere, der er repræsenterede i den politiske kommunikation, afhængigt af om den foregår på sociale medier eller offline. Projektet undersøger også, hvor lydhøre politikere er overfor de politiske ønsker og prioriteringer, borgere udtrykker på sociale medier, samt hvordan politikeres brug af sociale medier varierer. Endeligt zoomer projektet ind på digital dannelse og undersøger, om der er forskel på, hvilke reaktioner sociale minoriteter og kvinder får på deres adfærd på sociale medier sammenlignet med resten af befolkningen. Projektet indsamler et omfattende datamateriale ved blandt andet at koble data fra spørgeskemaundersøgelser blandt borgere og politikere i de tre lande med en analyse af deres adfærd på sociale medier. Samtidig gennemfører det felteksperimenter i de tre lande. Projektet har både tværfaglig og samfundsmæssig relevans og vil generere resultater, som kan bidrage til at styrke det repræsentative demokrati.
Research Projects (Max 10 MDKK) / DFF-Forskningsprojekt2 / grant